Η Χρήση Συστημάτων μη Επανδρωμένων Αεροσκαφών ΣμηΕΑ στο Κτηματολόγιο. Εφαρμογές – Χρήσεις – Προοπτικές και Νομικό Πλαίσιο
Creators: name: Ορεστίδης, Δημήτριος Σταύρου
Publisher: name: Aristotle University of Thessaloniki
Year: 2018
Subjects: ΣμηΕΑ
Κτηματολόγιο
Υπόβαθρα Κτηματολογίου
Αρχαιολογικό Κτηματολόγιο
Νομικό πλαίσιο χρήσης ΣμηΕΑ
Μετάβαση σε τρισδιάστατο κτηματολόγιο
Αρχή ανοικτού κτηματολογίου
Προστασία προσωπικών δεδομένων και ΣμηΕΑ
UAV
Cadastre
Cadastral backgrounds
Archaeological Cadastre
Legal framework for the operation of UAVs
Transition to three dimensional Cadastre models
Open cadastre
Personal privacy and UAV

description: Τις τελευταίες δεκαετίες η χρήση εναλλακτικών συστημάτων αεροφωτογράφισης έχει βρει εφαρμογή σε πλήθος φωτογραμμετρικών εργασιών, παρέχοντας τόσο ευελιξία, ταχύτητα και οικονομία κατά τη συλλογή των φωτογραμμετρικών δεδομένων, όσο και τελικά προϊόντα αρκετά υψηλής ανάλυσης και ακρίβειας με ποικίλες χρήσεις. Η χρήση των Συστημάτων μη επανδρωμένων Εναέριων Πλατφορμών – Αεροσκαφών (ΣμηΕΑ) αποτελεί έναν από τους πιο γρήγορους και οικονομικούς τρόπους συλλογής δεδομένων για την παραγωγή ψηφιακών μοντέλων εδάφους, μωσαϊκών, ορθοφωτογραφιών και διανυσματικών σχεδίων που είναι απαραίτητα σε όλες τις φάσεις σύνταξης του Κτηματολογίου με την ευρεία έννοια του όρου. Σκοπός της παρούσας εργασίας είναι η διερεύνηση της χρήσης Συστημάτων μη Επανδρωμένων Αεροσκαφών (ΣμηΕΑ) στο Κτηματολόγιο και προς την κατεύθυνση αύτη, αφού αποτυπωθούν κάποια γενικά στοιχεία περί των ΣμηΕΑ και των γενικών εφαρμογών τους, παρουσιάζονται εφαρμογές και χρήσεις αυτών, τόσο κατά τη διαδικασία της Κτηματογράφησης με σκοπό τη σύνταξη ενημερωμένων και μεγαλύτερης ακρίβειας υπόβαθρων για το Εθνικό Κτηματολόγιο, όσο και στη αποτύπωση και τεκμηρίωση περιοχών με πολιτιστικό ενδιαφέρον με σκοπό την καταγραφή στο Αρχαιολογικό Κτηματολόγιο και όχι μόνο. Έτσι, αρχικά παρατίθενται κάποια γενικά ζητήματα χρήσης των ΣμηΕΑ και τα πλεονεκτήματα και τα μειονεκτήματα της τεχνολογίας αυτής και παρουσιάζονται οι γενικές εφαρμογές που βρίσκουν πεδίο δράσης τα συστήματα αυτά. Έπειτα παρουσιάζονται κάποιες εξειδικευμένες εφαρμογές χρήσης τους στο Κτηματολόγιο και τις αποτυπώσεις πολιτιστικής κληρονομίας που θα χρησιμοποιηθούν σίγουρα στη σύνταξη και την καταγραφή τους στο Αρχαιολογικού Κτηματολόγιο αλλά και σε άλλες χρήσεις της αρμόδιας αρχαιολογικής υπηρεσίας – εφορείας αρχαιοτήτων. Στη συνεχεία εξετάζονται οι προοπτικές χρήσεις της τεχνολογίας των ΣμηΕΑ στην μετάβαση από κτηματολογικά συστήματα δυο διαστάσεων στο τρισδιάστατο Κτηματολόγιο με την παραγωγή κατάλληλων τρισδιάστατων μοντέλων εδάφους, ιδιοκτησιών και γενικότερων γεωχωρικών δεδομένων. Ωστόσο η εύρυθμη και ελεγχόμενη λειτουργία των μη επανδρωμένων αεροσκαφών καθώς και η ασφαλής χρήση τους απαιτούσε ένα νομικό πλαίσιο προκειμένου να αντιμετωπιστούν δυσάρεστα αποτελέσματα. Προς την κατεύθυνση αυτή, δημοσιεύθηκε στο ΦΕΚ Β 3152/30.09.2016 η υπ’ αριθμ. ΑΠΟΦ Δ/ΥΠΑ/21860/1422 του Διοικητή της Υπηρεσίας Πολιτικής Αεροπορίας (ΥΠΑ), που αποτελεί τον κανονισμό και το γενικό πλαίσιο πτήσεων Συστημάτων μη Επανδρωμένων Αεροσκαφών (ΣμηΕΑ) με έναρξη ισχύος από 01.01.2017. Στον εν λόγω Κανονισμό καθορίζεται το νομικό πλαίσιο λειτουργιάς των ΣμηΕΑ και στο αντίστοιχο κεφάλαιο της παρούσας παρουσιάζεται το πλαίσιο αυτό. Στη συνέχεια παρατίθεται το νομικό πλαίσιο που διέπει την αστική ευθύνη κατά την χρήση των ΣμηΕΑ καθώς και η νομοθεσία που αναφέρεται στην προστασία προσωπικών δεδομένων, στοιχεία απαραίτητα σε οποιονδήποτε ασχολείται επαγγελματικά με την τεχνολογία αυτή είτε στο χώρο του Κτηματολογίου είτε σε οποιαδήποτε άλλη από τις ποικίλες εφαρμογές που βρίσκουν πεδίο δράσης τα ΣμηΕΑ. Τέλος εξάγονται τα γενικά συμπεράσματα της εργασίας και οι προοπτικές χρήσης των ΣμηΕΑ στο μέλλον και συμπεραίνεται ότι η χρήση της τεχνολογίας των ΣμηΕΑ μπορεί να παίξει σημαντικό ρόλο στην προσθήκη και καταχώρηση πρόσθετων πληροφοριών πάσης φύσεως σύμφωνα και με την αρχή του Ανοικτού Κτηματολογίου, η οποία αποτελεί θεμελιώδη λειτουργία του Κτηματολογίου.
description: In recent decades, the use of alternative aerial photography systems has been applied to a number of photogrammetric tasks, providing flexibility, speed and economy as well as high-resolution and precision outputs with a variety of uses. The use of Unmanned Aerial Vehicles (UAV) is one of the fastest and most economical efficient ways of collecting data that are necessary in Cadastral projects. The purpose of the present study is to look into the use of Unmanned Aerial Vehicles (UAV) in the Cadastre and their applications and uses in several fields are presented. Initially, general issues regarding the use of UAVs and the advantages and drawbacks of this technology, are presented and then applications using the UAVs in multiple purposes are reported. In this study is presented a case for the use of fixed wing UAVs in the Greek Cadastre and is analyzed the whole procedure from the take off, the main flight and the landing of the UAV, till the data processing and the outputs. Another case of UAV technology use that is presented in this study is the survey of an archeological site in the island of Despotiko in Antiparos. The outputs can be used for registration in the Archaeological Cadastre, as well as in other uses of the archaeological services. The prospective uses of UAV technology are examined in the transition from two-dimensional cadastral systems to the three-dimensional Cadastre by the production of suitable three-dimensional land models and geospatial data. However, the well-functioning and controlled operation of UAVs and their safe use required a legal framework. In this respect, the Civil Aviation Authority published the regulation and the general framework of the UAVs in Greece with effect from 01.01.2017. This Regulation establishes the legal framework for the operation of UAVs and the relevant chapter of this document presents this framework. Civil liability and the protection of personal privacy are also legal issues that are concerned in this study and are essential to anyone who is professionally involved in this technology. Finally, the general conclusions of the work and prospects for the use of UAVs in the future are deduced and it can be concluded that the use of UAV technology can play an important role in the addition and registration of several information in accordance with the Open Cadastre principle, operation of the Land Registry.